b'\n_START_ARTICLE_\nDirigent\n_START_PARAGRAPH_\nDirigent je glasbenik, ki s kretnjami vodi orkester ali zbor. Dirigira obi\xc4\x8dajno z dirigentsko pali\xc4\x8dico. Pred seboj ima zapis vseh glasov ali in\xc5\xa1trumentov skladbe, ki jo dirigira (partitura). S svojimi gibi nazna\xc4\x8duje hitrost igranja (tempo), potem vstope raznih glasov, predvsem pa njihov ritem in dinami\xc4\x8dni tok._NEWLINE_\xc5\xa0ef-dirigent orkestra je dirigent, ki mu je, za razliko od ostalih stalnih ali gostujo\xc4\x8dih dirigentov, dodeljena tudi administrativna mo\xc4\x8d kadrovanja in umetni\xc5\xa1kega vodstva orkestra.'